rejauldu/bengali-wikipedia huggingface dataset:
সফটওয়্যার প্রকৌশল ও সফটওয়্যার নকশাকরণের আলোচনায় সম্মুখ প্রান্ত বলতে কোনও সফটওয়্যার ব্যবস্থা বা ইন্টারনেট সেবার সেই অংশকে বোঝায় যার সাথে ব্যবস্থাটির অন্তিম ব্যবহারকারী তথা গ্রাহক বা ভোক্তা আন্তঃক্রিয়া সম্পাদন করে। অন্যদিকে পশ্চাৎ প্রান্ত বলতে কোনও সফটওয়্যার ব্যবস্থা বা ইন্টারনেট সেবার সেই অংশকে বোঝায় যার সাথে অন্তিম ব্যবহারকারী কোনও আন্তঃক্রিয়া সম্পাদন করে না, যাতে শুধুমাত্র প্রশাসক ও প্রোগ্রাম রচয়িতাদের প্রবেশাধিকার থাকে, এবং যেটি ব্যবহারকারীর প্রবিষ্ট উপাত্ত সংরক্ষণ করে ও কোনও অনুরোধ প্রক্রিয়াজাত করে। পশ্চাৎ প্রান্তটি সম্মুখ প্রান্ত থেকে কোনও কাজ করার অনুরোধ গ্রহণ করে ও কাজটি নির্বাহ করার পরে উৎপন্ন উপাত্ত সফটওয়্যারের সম্মুখ প্রান্তে ফেরত পাঠায় (অর্থাৎ প্রত্যুত্তর প্রদান করে)।  সম্মুখ প্রান্ত ও পশ্চাৎ প্রান্ত পরিভাষা দুইটি দিয়ে কোনও একটি সফটওয়্যারের উপস্থাপন স্তর (সম্মুখ প্রান্ত) এবং উপাত্ত প্রবেশাধিকার স্তর (পশ্চাৎ প্রান্ত) বা ভৌত অবকাঠামো (হার্ডওয়্যার) - এই দুইয়ের মধ্যে দায়িত্বের পৃথকীকরণকে নির্দেশ করা হয়। এই ধরনের পৃথকীকরণের সুবিধা হল ব্যবহারকারীর মূল্যায়নের প্রেক্ষিতে প্রায়শই সফটওয়্যারের সম্মুখ প্রান্তটির পরিবর্তন সাধন করতে হয় (অধিকতর ব্যবহারকারী-বান্ধব করার জন্য), কিন্তু পশ্চাৎ প্রান্তটি কোনও পরিবর্তন ছাড়াই আগের মতোই কাজ চালিয়ে যেতে পারে।    কোনও সফটওয়্যারের ব্যবহারকারীর সম্পূর্ণ অভিজ্ঞতা সৃষ্টি করার জন্য সম্মুখ প্রান্ত ও পশ্চাৎ প্রান্তকে যৌথভাবে কাজ করতে হয়। কিছু কিছু সফটওয়্যার নির্মাতা প্রতিষ্ঠানে সম্মুখ প্রান্ত ও পশ্চাৎ প্রান্ত নির্মাণ করার জন্য পৃথক পৃথক প্রোগ্রাম রচয়িতা দল থাকে। কিন্তু এই দুই প্রান্তের মধ্যে সীমানা তেমন সুস্পষ্ট নয়, তাই সফটওয়্যার নির্মাতাদেরকে প্রায়শই সম্মুখ প্রান্ত ও পশ্চাৎ প্রান্ত উভয়ই একত্রে নির্মাণ করা তথা এগুলির জন্য প্রোগ্রাম রচনা করা আবশ্যক হয়। এরকম করে উভয় প্রান্ত একত্রে নির্মাণ করাকে সম্পূর্ণ-স্তরগুচ্ছ নির্মাণ (ফুল স্ট্যাক ডেভেলপমেন্ট) বলা হয়।  গ্রাহক-সেবক প্রতিমানে গ্রাহককে সাধারণত সম্মুখ প্রান্ত এবং সেবককে সাধারণত পশ্চাৎ প্রান্ত হিসেবে বিবেচনা করা হয়, যদিও কিছু উপস্থাপন জাতীয় কাজ আদতে সেবক যন্ত্রেই ঘটে থাকতে পারে।  সম্মুখ প্রান্ত সফটওয়্যার ব্যবহারকারীর দৃষ্টিকোণ থেকে সম্মুখ প্রান্ত ও ব্যবহারকারী আন্তঃক্রিয়াতল সমার্থক। সফটওয়্যার নির্মাতার দৃষ্টিকোণ থেকে সম্মুখ প্রান্ত নির্মাণ হল আন্তঃক্রিয়াতল নকশা করা এবং সেটিকে কর্মক্ষম করার জন্য প্রোগ্রাম বা নির্দেশক্রম রচনা করা। একজন সম্মুখ প্রান্ত নির্মাতা চেষ্টা করেন যাতে সফটওয়্যার ব্যবহারকারীর অভিজ্ঞতা মসৃণ বা ঝঞ্ঝাটবিহীন হয়। কোনও অ্যাপ্লিকেশন বা ওয়েবসাইট সহজে বোধগম্য ও সহজে ব্যবহারযোগ্য হতে হয়। ওয়েবসাইটের ক্ষেত্রে সাধারণত এইচটিএমএল, সিএসএস ও জাভাস্ক্রিপ্ট সংকেত বা কোড ব্যবহারকারীর ব্রাউজার সফটওয়্যারে নির্বাহ হয়ে ব্যবহারকারী আন্তঃক্রিয়াতল (ইউজার ইন্টারফেস) সৃষ্টি করে।  পশ্চাৎ প্রান্ত কোনও সফটওয়্যার বা ইন্টারনেট সেবার পশ্চাৎ প্রান্তটি ব্যবহারকারী থেকে বহুদূরে কোথাও অবস্থান করে। এটি মূলত তিনটি উপাদান নিয়ে গঠিত। প্রথমটি হল সেবকযন্ত্র, যা সম্মুখ প্রান্ত থেকে কোনও অনুরোধের অপেক্ষায় কান পেতে থাকে। দ্বিতীয়টি হল সেবকযন্ত্রে চলমান অ্যাপ্লিকেশন (ব্যবসায়িক যুক্তি) যা অনুরোধের প্রেক্ষিতে উপাত্তাধার বা ডেটাবেস থেকে তথ্য উদ্ধরণ করে এবং সেগুলি ব্য প্রক্রিয়াজাত করে একটি প্রত্যুত্তর প্রেরণ করে। তৃতীয় অংশটি হল উপাত্তাধার বা ডেটাবেস যেখানে উপাত্তগুলি সুবিন্যস্ত ও স্থায়ীভাবে সংরক্ষণ করা থাকে।  তথ্যসূত্র  পরিভাষা  বিষয়শ্রেণী:কম্পিউটার নেটওয়ার্ক বিষয়শ্রেণী:সফটওয়্যার আর্কিটেকচার
গোলোক হল একটি কাটার হাতিয়ার, যা একটি মাচেতির মতো, যা অনেক বৈচিত্র্যে আসে এবং সমগ্র মালয় দ্বীপপুঞ্জ জুড়ে পাওয়া যায়।  এটি একটি কৃষি হাতিয়ার পাশাপাশি একটি অস্ত্র হিসাবে ব্যবহৃত হয়। গোলোক শব্দটি (কখনও কখনও ইংরেজিতে "গোলক" হিসাবে ভুল বানান করা হয়) ইন্দোনেশিয়া এবং মালয়েশিয়ায় এবং (গুলোক বানান) ফিলিপাইনে ব্যবহৃত হয়। মালয়েশিয়া এবং ইন্দোনেশিয়া উভয় ক্ষেত্রেই, শব্দটি সাধারণত দীর্ঘ এবং বিস্তৃত প্যারাং এর সাথে বিনিময়যোগ্য।   পশ্চিম জাভার সুদানীয় অঞ্চলে এটি বেডগ নামে পরিচিত।   বর্ণনা  ব্লেডের আকারের উপর ভিত্তি করে এর আকার ও ওজন পরিবর্তিত হয়, তবে সাধারণ দৈর্ঘ্য ২৫ থেকে ৫০ সেন্টিমিটার লম্বা হয়। গোলোক সাধারণত পারাং বা সাধারণ মাচেতির চেয়ে ভারী এবং খাটো হয়, প্রায়শই গুল্ম এবং শাখা কাটার জন্য ব্যবহৃত হয়।  বেশিরভাগ ঐতিহ্যবাহী গোলোক একটি উত্তল প্রান্ত বা প্রান্তের মতো টেপার ব্যবহার করে, যেখানে ব্লেডটি সমতল ধারের মাচেটের চেয়ে সবুজ কাঠে আটকে যাওয়ার সম্ভাবনা কম থাকে। ব্লেডটি কেন্দ্রে সবচেয়ে ভারী হয় এবং একটি বক্ররেখার মাধ্যমে অগ্রভাগে একটি তীক্ষ্ণ বিন্দুতে প্রবাহিত হয়।   আরো দেখুন    বোলো ছুরি  ক্লেওয়াং  কুকরি   তথ্যসূত্র   বিষয়শ্রেণী:মাচেতে বিষয়শ্রেণী:ধারালো অস্ত্র বিষয়শ্রেণী:ফিলিপাইন সেনাবাহিনীর অস্ত্র বিষয়শ্রেণী:ফিলিপাইনের অস্ত্র বিষয়শ্রেণী:মালয়েশিয়ার অস্ত্র বিষয়শ্রেণী:ইন্দোনেশিয়ার অস্ত্র
কেলভিন রস স্মিথ (জন্ম ৫ সেপ্টেম্বর ১৯৯৪) একজন ক্রিকেটার যিনি দক্ষিণ অস্ট্রেলিয়া, অ্যাডিলেড স্ট্রাইকার্সএবং মেলবোর্ন রেনেগেডসের হয়ে খেলেছেন। ৩০ অক্টোবর ২০১৩ সালে, কুইন্সল্যান্ডের বিপক্ষে দক্ষিণ অস্ট্রেলিয়ার হয়ে প্রথম-শ্রেণীর ক্রিকেটে অভিষেক করেন। ২০১৪ সালে জাতীয় পারফরম্যান্স স্কোয়াডের হয়ে লিস্ট এ ম্যাচের একটি সিরিজ খেলেন। তিনি সহকর্মী ক্রিকেটার জেমস স্মিথের অনুজ।   ঘরোয়া কর্মজীবন  ৩০ অক্টোবর ২০১৩ সালে কুইন্সল্যান্ডের বিরুদ্ধে শেফিল্ড শিল্ড ম্যাচে ১৯ বছর বয়সে স্মিথ প্রথম-শ্রেণীর খেলায় অভিষেক হন। তিনি ৫ নম্বরে ব্যাট করেন এবং ১ এবং ১২ রান করেছিলেন। সেই মৌসুমের তিনটি ম্যাচে তিনি ২০.০০ গড়ে ১০০ রান করেন এবং যার মধ্যে ওয়েস্টার্ন অস্ট্রেলিয়ার বিপক্ষে প্রথম-শ্রেণীর খেলায় প্রথম অর্ধশত রান করেন। ২০১৪ সালে অস্ট্রেলিয়া এ টিম চতুর্ভুজকার সিরিজে তিনি জাতীয় পারফরম্যান্স স্কোয়াডের সদস্য হয়ে পাঁচটি ম্যাচ খেলেছিলেন।    তথ্যসূত্র    বহিঃসংযোগ   Kelvin Smith at ESPNcricinfo  বিষয়শ্রেণী:দক্ষিণ অস্ট্রেলিয়ার ক্রিকেটার বিষয়শ্রেণী:মেলবোর্ন রেনেগেডসের ক্রিকেটার বিষয়শ্রেণী:অ্যাডিলেড স্ট্রাইকার্সের ক্রিকেটার বিষয়শ্রেণী:দক্ষিণ অস্ট্রেলিয়া থেকে আগত ক্রিকেটার বিষয়শ্রেণী:অস্ট্রেলীয় ক্রিকেটার বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
মংলা বৈদ্যের বিহার বাংলাদেশের চট্টগ্রাম জেলার পটিয়া থানায় অবস্থিত। আনুমানিক ১৫০ বছর আগে ৪০ শতক জমির উপর স্থানীয় বৌদ্ধ ভিক্ষু দশরথ এই বিহারটি নির্মাণ করেন। স্থানীয় উমাচরণ মুৎসুদ্দী মূল মন্দির এবং বুদ্ধমূর্তি নির্মাণের সামগ্রিক ব্যয় নির্বাহ করেন। বিহারটি ৪৯ ফুট উঁচু। শ্বেত পাথরের বুদ্ধ মূর্তিটিই বার্মা থেকে আনা হয়।বাংলাদেশের বৌদ্ধ বিহার ও ভিক্ষু জীবন, ভিক্ষু সুনীথানন্দ ।  অবস্থান চট্টগ্রাম জেলার দক্ষিণে অবস্থিত পটিয়া থানার ৮ নং কাশিয়াইশ ইউনিয়নের পিঙ্গলা গ্রামে।  তথ্য উৎস  বিষয়শ্রেণী:বাংলাদেশের বৌদ্ধবিহার
আন্দ্রেই শ্লাইফার (Andrei Shleifer; জন্ম ২০শে ফেব্রুয়ারি, ১৯৬১) একজন রুশ-মার্কিন অর্থনীতিবিদ ও ১৯৯১ সাল থেকে হার্ভার্ড বিশ্ববিদ্যালয়ে অর্থনীতির অধ্যাপক। তিনি ১৯৯৯ সালে জন ক্লার্ক বেটস পদক লাভ করেন। অর্থনীতির তিনটি ক্ষেত্রে যুগান্তরকারী অবদানের জন্য তাঁকে এই পুরস্কার দেওয়া হয়, যেগুলি হল কর্পোরেশনের অর্থসংস্থান, আর্থিক বাজারের অর্থনীতি এবং অবস্থান্তরের অর্থনীতি।  রিসার্চ পেপার্স ইন ইকোনমিকস অনুযায়ী তিনি গবেষণাপত্র প্রকাশ ও প্রভাবের নিরিখে বিশ্বের সর্বোচ্চ গুরুত্বপূর্ণ অর্থনীতিবিদ। তিনি অর্থনীতি ও ব্যবসা বিষয়ক বিজ্ঞানীদের মধ্যে সবচেয়ে বেশি উদ্ধৃত অর্থনীতিবিদ।"Most-Cited Scientists in Economics & Business"  ISI Web of Knowledge   তথ্যসূত্র   বিষয়শ্রেণী:মার্কিন অর্থনীতিবিদ বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রে সোভিয়েত অভিবাসী বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:২১শ শতাব্দীর মার্কিন অর্থনীতিবিদ বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর মার্কিন অর্থনীতিবিদ
কাসেম মালার প্রেম হচ্ছে ১৯৯১ সালে মুক্তিপ্রাপ্ত মোস্তফা আনোয়ার পরিচালিত বাংলাদেশী চলচ্চিত্র। মুখ্য ভূমিকায় অভিনয় করেছেন মান্না ও চম্পা। এটিতে মান্না প্রথম একক নায়ক হিসেবে অভিনয় করেন। ছবিটি ব্যবসাসফল হয়। এবং এই ছবির মাধ্যমে মান্না একক নায়ক হিসেবে প্রতিষ্ঠা লাভ করে। এছাড়া মান্না ও চম্পা জুটির এটি ছিল প্রথম সিনেমা এরপর এই জুটির আরও অনেক ব্যবসা সফল সিনেমা তৈরী হয়।   অভিনয়শিল্পী   মান্না   চম্পা  আনোয়ার হোসেন  প্রবীর মিত্র  নাসির খান  দিলদার  খালেদা আক্তার কল্পনা  রাসেল   উল্লেখ্য  থাম্ব|ডান|কাসেম মালার প্রেম চলচ্চিত্রের সেন্সরবোর্ড অনুমোদিত সনদপত্র এফডিসিতে এই ছবির শুটিং চলাকালীন নায়কের (মান্না) ডামি দিতে গিয়ে স্ট্যান্টম্যান আরমান এর পুরো শরীরে আগুন লেগে গিয়েছিল। মাস্তানেরা নায়িকার বাড়িতে আগুন লাগায়। নায়ক আগুনে লাফ দিয়ে ঘরের মধ্য থেকে নয়িকাকে উদ্ধার করবেন এমন দৃশ্যে ক্যামেরা চলাকালে আগুনে লাফ দেওয়ার পরপরই নিচ থেকে একটি শুটিং বোমা ফেটে গিয়ে স্ট্যান্টম্যান আরমান পুরো শরীরে আগুন লেগে যায়।  চলচ্চিত্রটির জনপ্রিয়তার ধারবাহিকতায় গ্রামীণ যাত্রাপালায় একই নামে লোকজযাত্র শিল্পীগণ মঞ্চে পরিবেশন করে আসছেন   তথ্যসূত্র    বহিঃসংযোগ      বিষয়শ্রেণী:১৯৯১-এর চলচ্চিত্র বিষয়শ্রেণী:১৯৯০-এর দশকের নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
এশিয়ান হকি ফেডারেশন এশিয়া মহাদেশের হকি খেলার নিয়ন্ত্রক সংস্থা। আন্তর্জাতিক হকি সংস্থার অন্তর্ভুক্ত এই সংস্থার বর্তমান সদস্য সংখ্যা ৩০। এই সংস্থার বর্তমান সভাপতি মালয়েশিয়ার সুলতান আজলান শাহ।   সদস্য      আফগানিস্তান   বাংলাদেশ   ব্রুনাই   কম্বোডিয়া   গণচীন   চীনা তাইপেই   হংকং   ভারত   ইন্দোনেশিয়া   ইরান   জাপান   কাজাখস্তান   দক্ষিণ কোরিয়া   উত্তর কোরিয়া   ম্যাকাও   মালয়েশিয়া   মঙ্গোলিয়া   মায়ানমার   নেপাল   ওমান   পাকিস্তান   ফিলিপাইন   কাতার   সিঙ্গাপুর   শ্রীলঙ্কা   তাজিকিস্তান   থাইল্যান্ড   তুর্কমেনিস্তান   সংযুক্ত আরব আমিরাত   উজবেকিস্তান   প্রতিযোগিতা   পুরুষ হকি এশিয়া কাপ  মহিলা হকি এশিয়া কাপ  এশিয়ান হকি চ্যাম্পিয়নস ট্রফি  জুনিয়র মহিলা এশিয়া কাপ (হকি)  জুনিয়র পুরুষ এশিয়া কাপ (হকি)  এশিয়ান গেমসে হকি - হকি  এশিয়ান চ্যাম্পিয়নস ক্লাব কাপ (হকি)  ইনডোর হকি এশিয়া কাপ  ইনডোর এশিয়া ক্লাব কাপ (হকি)   জাতীয় দলের র‌্যাঙ্কিং   |rank_header=FIH|footer1=INSERT_LAST_DATE থেকে পরিবর্তন}}   তথ্যসূত্র    বহিঃসংযোগ   অফিসিয়াল ওয়েবসাইট  বিষয়শ্রেণী:ফিল্ড হকি সংগঠন বিষয়শ্রেণী:আন্তর্জাতিক ক্রীড়া সংস্থা বিষয়শ্রেণী:এশিয়ায় ক্রীড়া পরিচালনা পরিষদ
thumb|জেনিফার কুলিজ, যার আমেরিকান পাই চলচ্চিত্রের চরিত্রটি "মিল্ফ‌‌ বা ‌‌‌এমআইএলএফ" শব্দটিকে জনপ্রিয় করতে সাহায্য করেছিল  মিল্ফ (  ইংরেজি: MILF) হল একটি সংক্ষিপ্ত শব্দরূপ যা "(এমন) মা (যার সাথে) আমি সঙ্গম করতে চাই" (Mother I'd Like to Fuck) অর্থে ব্যবহৃত হয়।  কথ্য ইংরেজিতে পুরো শব্দগুচ্ছের পরিবর্তে এই সংক্ষিপ্ত রূপটি ব্যবহৃত হয়। শব্দটির সাহায্যে সাধারণত সন্তান রয়েছে এমন যৌন আকর্ষণীয় বয়স্ক মহিলাকে বোঝান হয়৷ এর ব্যবহার মিডিয়া এবং বিনোদনজগতে তুলনামূলকভাবে অস্পষ্ট থেকে মূলস্রোতে চলে এসেছে। এর সাথে সম্পর্কিত শব্দ হল কুগার বা পুমা, যা দ্বারা কমবয়সী পুরুষদের প্রতি বয়স্ক মহিলাদের আকর্ষণকে বুঝানো হয়।   ইতিহাস   ভাষাবিদ লরেল এ. সাটন বলেছেন যে MILF (এমআইএলএফ) বা মিল্ফ ছিল ১৯৯২ সালের বসন্তে বার্কলির ক্যালিফোর্নিয়া বিশ্ববিদ্যালয়ের একটি বড়সড় ভাষাবিজ্ঞান ক্লাসে স্নাতকদের কাছ থেকে সংগৃহীত "আকর্ষণীয় মহিলাদের" জন্য ব্যবহৃত ৯টি শব্দের মধ্যে একটি। আমেরিকান পাই (১৯৯৯) চলচ্চিত্রের মাধ্যমে এই শব্দটি ব্যাপকভাবে জনপ্রিয় হয়, যেখানে জন চো অভিনীত চরিত্রটি ('মিল্ফ গাই নং ২' নামে আখ্যায়িত) জেনিফার কুলিজ অভিনীত চরিত্র জেনিন স্টিটপারকে বোঝাতে এই শব্দটি ব্যবহার করেছিল।  নিউ ইয়র্ক ম্যাগাজিনের ২০০৭ সালের একটি নিবন্ধে প্রমাণসাপেক্ষে বলা হয়েছে যে শব্দটি মূলধারায় পরিণত হয়েছে যার মধ্যে রয়েছে -   "ক্যাফে প্রেসে ২৫,০০০-এরও বেশি মিল্ফ-ব্র্যান্ডেড মগ এবং টি-এর সাথে হট-মামা বইয়ের একটি ফুসকুড়ি (দ্য হট মমস হ্যান্ডবুক, কনফেশনস অফ আ দুষ্টু আম্মু, দ্য এমআইএলএফ অ্যান্থোলজি),   টেলিভিশন শো (ডেসপারেট হাউজওয়াইভস, দ্য রিয়েল হাউজওয়াইভস অফ অরেঞ্জ কাউন্টি, আসন্ন প্রতিযোগিতা হটেস্ট মম ইন আমেরিকা,  এবং মিল্ফ অ্যান্ড কুকিজ নামে একটি পাইলট অনুষ্ঠান  এবং অবশ্যই এক ধরনের ধরনের পর্নোগ্রাফি বা পর্ন ঘরানা   অনুরূপ শব্দসমূহ  মিল্ফ্ এর পাশাপাশি প্রায় একই অর্থে ইয়াম্মি মাম্মি  শব্দবন্ধটি ব্যবহৃত হয়। অক্সফোর্ড ইংরেজি অভিধান  শব্দটিকে "একজন আকর্ষণীয় এবং ফিটফাট তরুণী মা" হিসাবে সংজ্ঞায়িত করেছে।   আরও দেখুন    যৌন সম্পর্কে বয়সের তারতম্য  কুগার (অপভাষা)  জেরোন্টোফিলিয়া  এমআইএলএফ পর্নোগ্রাফি পর্নোগ্রাফি   তথ্যসূত্র    বহিঃসংযোগ   বিষয়শ্রেণী:২০১০-এর দশকের অপশব্দ বিষয়শ্রেণী:মানব যৌনতা ও বয়স বিষয়শ্রেণী:পর্নোগ্রাফি পরিভাষা বিষয়শ্রেণী:২০০০-এর দশকের অপশব্দ বিষয়শ্রেণী:নারীবাচক অপশব্দ বিষয়শ্রেণী:শব্দসংক্ষেপ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ১৬:০৯, ৮ ফেব্রুয়ারি ২০২৫ (ইউটিসি) :ট্রিনিটি সেন্ট ক্লেয়ার   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () পর্নোগ্রাফিক চলচ্চিত্রের অভিনেত্রীর নিবন্ধটি WP:ENT, WP:BIO ও WP:GNG পূরণে ব্যর্থ। প্রাথমিক উৎসে উল্লেখযোগ্য কভারেজ নেই। উল্লেখযোগ্য পুরস্কার ও পাননি। নাহিয়ানআলাপ ১৫:৩৯, ২৯ জানুয়ারি ২০২৫ (ইউটিসি)  মুছুন। ~ Deloar Akram (আলাপ • অবদান • লগ) ০৪:৪৪, ৫ ফেব্রুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আজমান আমিরাত (; ) হলো সংযুক্ত আরব আমিরাত গঠনকারী সাতটি আমিরাতের একটি। এর আয়তন ২৬০ বর্গকিলোমিটার (১০০ বর্গমাইল), যা আয়তনের দিক থেকে এটিকে এই অঞ্চলের আমিরাতগুলোর মধ্যে সবচেয়ে ক্ষুদ্রাকায়ে পরিণত করেছে; বিপরীতে, এটি প্রায় ৫০০,০০০ জনসংখ্যা অধ্যুষিত হওয়ায় তা দেশটিকে চতুর্থ সর্বাধিক জনবহুল আমিরাতে পরিণত করেছে। এই আমিরাতটির নামকরণ করা হয়েছে আজমান শহরের নামানুসারে, যেখানে এই আমিরাতের সরকারের অবস্থান।   অবস্থান ও আয়তন  আজমান আমিরাতের আয়তন ২৬০ বর্গকিলোমিটার (১০০ বর্গমাইল)। আয়তনের দিক থেকে এটি সংযুক্ত আরব আমিরাতের সবচেয়ে ছোট আমিরাত। আজমানের মূল ভূখণ্ডটি সংযুক্ত আরব আমিরাতের উত্তরাংশের শারজাহ ও উম্ম আল কোয়াইনের মধ্যে অবস্থিত। মূল ভূখণ্ড হতে ৬০০ কিলোমিটার দূরের দুটি শহর - মাসফোট এবং মানামা'ও এই আমিরাতের অংশ।   শিক্ষা  আজমান বিজ্ঞান ও প্রযুক্তি বিশ্ববিদ্যালয় আজমানের প্রধান উচ্চশিক্ষা প্রতিষ্ঠান, যেখানে ইঞ্জিনিয়ারিং, তথ্য প্রযুক্তি, ডেন্টিস্ট্রি, গণযোগাযোগ, ফার্মাসি এবং স্বাস্থ্য বিজ্ঞান, ব্যবসায় প্রশাসন, পরিবেশ, পানি ও জ্বালানি, শিক্ষা এবং আইন বিষয়ে বিশেষায়িত শিক্ষা প্রদান করা হয়।  ২০০৮ সালের জুলাই হতে গালফ মেডিকেল কলেজটি গালফ মেডিকেল ইউনিভার্সিটিতে পরিণত হয়েছে যা সংযুক্ত আরব আমিরাতের বৃহত্তম স্বাস্থ্যসেবা প্রদানকারী প্রতিষ্ঠান।  তথ্যসূত্র    বহিঃসংযোগ    গলফ মেডিক্যাল ইউনিভার্সিটি – সরকারি ওয়েবসাইট।  আজমান সরকার – সরকারি ওয়েবসাইট।  আজমান পর্যটন বিভাগ – সরকারি ওয়েবসাইট।    বিষয়শ্রেণী:পারস্য উপসাগর বিষয়শ্রেণী:ইসলামি রাজতন্ত্র
দুই এক লাইনের নিবন্ধ  25px|link=অনুগ্রহ করে এক-দুই লাইনের নিবন্ধ তৈরি করবেন না। এক-দুই লাইনের নিবন্ধ শুধুমাত্র উইকিপিডিয়ার নিবন্ধ সংখ্যাই বৃদ্ধি করে, মান বৃদ্ধি করে না। তাই একটি নিবন্ধে অন্তত দুই প্যারা লেখা যোগ করে তবেই নতুন নিবন্ধে হাত দিন। উল্লেখ্য নিবন্ধ ব্যবহৃত কোনো প্রকার টেম্পপ্লেট ও বহিঃসংযোগকে নিবন্ধের কন্টেন্ট হিসেবে গণ্য করা হয় না। উইকিপিডিয়ায় এ ধরনের নিবন্ধকে খালি নিবন্ধ রূপে গণ্য ও দ্রুত অপসারণ নীতি অনুযায়ী এগুলিকে দ্রুত অপসারণ করা হতে পারে। অতএব আবারও অনুরোধ করছি আগে তৈরি করা আপনার নিবন্ধগুলোর মানোন্ননয়ন করে সন্তোষজনক অবস্থায় নিয়ে এসে তারপর নতুন নিবন্ধে হাত দিন। বাংলা উইকিপিডিয়াতে আপনার অবদানের জন্য আপনাকে অনেক অনেক ধন্যবাদ।
গঙ্গাপুর রাজ্য, ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ১৯০৫ খ্রিস্টাব্দ পর্যন্ত এটি পূর্বাঞ্চলীয় রাজ্য এজেন্সির ছোটনাগপুর রাজ্যসমষ্টির অন্তর্গত ছিলো৷  প্রায় ৬৪৫৪বর্গ কিলোমিটার জুড়ে বিস্তৃত এই গঙ্গাপুর রাজ্যটির ১৯৪১ খ্রিস্টাব্দে নথিভূক্ত জনসংখ্যা ছিল ৩,৯৮,১৭১ জন। সমগ্র জনসংখ্যার একটি সিংহভাগ অংশই ওড়িয়া ভাষাভাষী ছিল। Columbia-Lippincott Gazetteer p. 660 ১৯৪৮ খ্রিস্টাব্দের ১লা জানুয়ারি তারিখে রাজ্যটি ভারতীয় অধিরাজ্যের অন্তর্ভুক্ত হয়। গঙ্গাপুর রাজ্যের রাজধানী ছিল বর্তমান ওড়িশার সুন্দরগড় জেলার সুন্দরগড় শহর।  ইতিহাস গঙ্গাপুর রাজ্য পূর্বে সম্বলপুরের একটি সামন্ত রাজ্য ছিল। ১৮২১ খ্রিস্টাব্দে ব্রিটিশ কর্তৃপক্ষ গঙ্গাপুর অঞ্চলের উপর সম্বলপুরের সামন্ততান্ত্রিক শাসন বাতিল করে দেয় এবং ব্রিটিশ সনদ গঠন করে গঙ্গাপুরকে একটি পৃথক স্বাধীন দেশীয় রাজ্য হিসেবে স্বীকৃতি দেওয়া হয়। The Imperial Gazetteer of India. London, Trübner & co., 1885.  শাসকবর্গ ১৮৭৪ খ্রিস্টাব্দের পর থেকে গঙ্গাপুরের শাসকগণ রাজা উপাধিতে ভূষিত হতেন।  .... – ১৮০৪                বৈজনাথ শেখরদেও ১৮০৪ – ১৮২০                ইন্দ্র শেখরদেও ১৮২০ – ২৬ ফেব্রুয়ারি ১৮৩১         পরশুরাম শেখরদেও ১৮৩১ – ১৮৫২                জগদেব শেখরদেও ১৮৫২ – ১৮৫৮                চন্দ্রভানু শেখরদেও ১৮৫৮                       মদনমোহন শেখরদেও ২৮ অক্টোবর ১৮৫৮ – ১৮৭৪         রঘুনাথ শেখরদেও  রাজা ১৮৭৪ – ১৯১৭                রঘুনাথ শেখরদেও (১৯১৫ থেকে মহারাজজা ব্যবহার) ১০ জুন ১৯১৭ – ৫ মে ১৯৩০  ভবানীশঙ্কর শেখরদেও  ৫ মে ১৯৩০ – ২৬ ডিসেম্বর ১৯৩৮  বীর মিত্রপ্রতাপ শেখরদেও  ৫ মে ১৯৩০ – ২৬ ডিসেম্বর ১৯৩৮ কুরূপমের রাণী জানকী রত্নয়াম্মার্জ্জী (স্ত্রী) — রাজপ্রতিনিধি  ২৬ ডিসেম্বর ১৯৩৮ – ১৫ আগস্ট ১৯৪৭  বীর প্রতাপ শেখরদেও ২৬ ডিসেম্বর ১৯৩৮ – ২৭ নভেম্বর ১৯৪৪  কুরূপমের রাণী জানকী রত্নয়াম্মার্জ্জী (স্ত্রী) — রাজপ্রতিনিধি  তথ্যসূত্র  বিষয়শ্রেণী:ওড়িশার ইতিহাস বিষয়শ্রেণী:ওড়িশার দেশীয় রাজ্য বিষয়শ্রেণী:১৮০৪-এ ভারতে প্রতিষ্ঠিত বিষয়শ্রেণী:সুন্দরগড় জেলা বিষয়শ্রেণী:১৯৪৮-এ ভারতে বিলুপ্ত
রিকার্দো আন্দ্রাদে কুয়ারেজমা বের্নার্দো (; জন্ম: ২৬ সেপ্টেম্বর ১৯৮৩) হলেন একজন পর্তুগিজ পেশাদার ফুটবলার, যিনি তুর্কি ক্লাব বেশিকতাস এবং পর্তুগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন।  স্পোর্চিং সিপির হয়ে খেলার মাধ্যমে কুয়ারেজমা তার পেশাদার ক্যারিয়ার শুরু করেন, এবং তিনি তার ক্যারিয়ারে বার্সেলোনা, ইন্টার মিলান, চেলসি, বেশিকতাস এবং আল-আহলির মতো ক্লাবের হয়ে খেলেছেন। তিনি তার নান্দনিক খেলার ধরনের জন্য অধিক পরিচিতি লাভ করেছেন। তিনি মূলত একজন উইঙ্গার হলেও পার্শ্বদেশে তার খেলার ধরন, তার গতির দক্ষতা এবং চাতুরতা দিয়ে প্রতিপক্ষকে ঘায়েল করতে সক্ষম হন।  ২০০৩ সালে, পর্তুগাল জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করে। এপর্যন্ত তিনি পর্তুগালের হয়ে ৭০-এর অধিক ম্যাচ খেলেছেন। তিনি উয়েফা ইউরোপীয় চ্যাম্পিয়নশিপে পর্তুগালের প্রতিনিধিত্ব করেছেন। তিনি ২০১৬ উয়েফা ইউরোজয়ী পর্তুগাল দলের একজন সদস্য ছিলেন।   সম্মাননা  ক্লাব স্পোর্চিং সিপি প্রিমেইরা লিগা: ২০০১–০২ তাকা দে পর্তুগাল: ২০০১–০২ সুপারতাকা কান্দিদো দে অলিভেইরা: ২০০২  পোর্তো প্রিমেইরা লিগা: ২০০৫–০৬, ২০০৬–০৭, ২০০৭–০৮ তাকা দে পর্তুগাল: ২০০৫–০৬ সুপারতাকা কান্দিদো দে অলিভেইরা: ২০০৪, ২০০৬ আন্তর্মহাদেশীয় কাপ: ২০০৪  ইন্টার মিলান সিরি এ: ২০০৯–১০ কোপা ইতালিয়া: ২০০৯–১০ উয়েফা চ্যাম্পিয়ন্স লিগ: ২০০৯–১০  বেশিকতাস সুপার লিগ: ২০১৫–১৬, ২০১৬–১৭ তুর্কি কাপ: ২০১০–১১  আল-আহলি ইউএই প্রেসিডেন্ট'স কাপ: ২০১২–১৩  আন্তর্জাতিক পর্তুগাল উয়েফা ইউরোপীয় চ্যাম্পিয়নশিপ: ২০১৬ উয়েফা ইউরোপীয়ান অনূর্ধ্ব-১৬ চ্যাম্পিয়নশিপ: ২০০০  ব্যক্তিগত এসজেপিএফ মাসের সেরা খেলোয়াড়: নভেম্বর ২০০৫, ডিসেম্বর ২০০৫, নভেম্বর ২০০৬, ডিসেম্বর ২০০৬ প্রিমেইরা লিগা বছরের সেরা খেলোয়াড়: ২০০৬  তথ্যসূত্র  বহিঃসংযোগ     বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:লিসবনের ব্যক্তি বিষয়শ্রেণী:পর্তুগিজ পুরুষ ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:তুরস্কে প্রবাসী ফুটবলার বিষয়শ্রেণী:লা লিগার খেলোয়াড় বিষয়শ্রেণী:ফুটবল ক্লাব পোর্তুর খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:উয়েফা ইউরো ২০০৮ খেলোয়াড় বিষয়শ্রেণী:উয়েফা ইউরো ২০১২-এর খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:২০১৭ ফিফা কনফেডারেশন্স কাপের খেলোয়াড় বিষয়শ্রেণী:ফুটবল উইঙ্গার বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড় বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:ইন্টার মিলানের খেলোয়াড় বিষয়শ্রেণী:স্পোর্টিং সিপি বি-এর খেলোয়াড় বিষয়শ্রেণী:স্পোর্টিং সিপি-এর ফুটবলার বিষয়শ্রেণী:ভিতোরিয়া স্পোর্টস ক্লাবের খেলোয়াড় বিষয়শ্রেণী:বেশিকতাশ জিমনাস্টিক ক্লাবের ফুটবলার বিষয়শ্রেণী:কাসিমপাশা স্পোর্টস ক্লাবের খেলোয়াড় বিষয়শ্রেণী:ইউএই প্রো লিগের খেলোয়াড় বিষয়শ্রেণী:পর্তুগালের আন্তর্জাতিক ফুটবলার বিষয়শ্রেণী:পর্তুগালের অনূর্ধ্ব-২১ আন্তর্জাতিক ফুটবলার বিষয়শ্রেণী:পর্তুগালের আন্তর্জাতিক যুব ফুটবলার বিষয়শ্রেণী:সংযুক্ত আরব আমিরাতে প্রবাসী ফুটবলার বিষয়শ্রেণী:রোমান ক্যাথলিক ধর্মে ধর্মান্তরিত বিষয়শ্রেণী:পর্তুগিজ রোমান ক্যাথলিক বিষয়শ্রেণী:শাবাব আল আহলি ক্লাবের খেলোয়াড় বিষয়শ্রেণী:পর্তুগিজ প্রবাসী পুরুষ ফুটবলার
ফ্রানসেন–রবিনসন ধ্রুবক, যেটি কখনও কখনও F দ্বারা চিহ্নিত করা হয়, এমন একটি গাণিতিক ধ্রুবক যা রেসিপ্রোকাল গামা ফাংশন, , এবং ধনাত্মক x অক্ষের মাঝে অবস্থিত ক্ষেত্রফল নির্দেশ করে।   অন্যান্য প্রকাশ  ফ্রানসেন–রবিনসন ধ্রুবকের সংখ্যাবাচক মান হলো  , এবং অবিরত ভগ্নাংশ উপস্থাপনা [2; 1, 4, 4, 1, 18, 5, 1, 3, 4, 1, 5, 3, 6, ...] । ধ্রুবকটি কিছুটা অয়লার ধ্রুবক  এর কাছাকাছি। এই বিষয়টি একটি সমাকলনের সমষ্টি দ্বারা অনুমান করে ব্যাখ্যা করা যেতে পারে:  এবং এই সমষ্টি e এর জন্য একটি আদর্শ ধারা। পার্থক্য হলো-  অথবা একই ভাবে-  ফ্রানসেন–রবিনসন ধ্রুবকটিকে মিটাগ-লেফলার ফাংশন ব্যবহার করেও সীমা ব্যবহারের সাহায্যে (লিমিট) এটি প্রকাশ করা যেতে পারে।  তবে অন্যান্য পরিচিত ধ্রুবকের সাপেক্ষে F কে বন্ধন-রূপে (ক্লোজ টার্ম) প্রকাশ করা যেতে পারে কিনা তা অজানা।   হিসাব ইতিহাস  ফ্রানসেন–রবিনসন ধ্রুবকের সাংখ্যিক মান সর্বোচ্চ নির্ভুলতার সাথে গণনা করতে যথেষ্ট পরিমাণ প্রচেষ্টা করা হয়েছে।  মূল্যটি ৩৬ দশমিক স্থানে হারম্যান পি. রবিনসন দ্বারা ১১ পয়েন্ট নিউটন-কোটেস কোয়াড্রেচার ব্যবহার করে গণনা করা হয়েছিল, ৬৫ ডিজিটে এ. ফ্রানসেন দ্বারা ইউলার-ম্যাকলরিন সমাবেশ ব্যবহার করে, এবং ৮০ ডিজিটে ফ্রানসেন এবং এস. রিগে দ্বারা টেলর ধারা এবং অন্যান্য পদ্ধতি ব্যবহার করে। উইলিয়াম এ. জনসন ৩০০ ডিজিট গণনা করেছিলেন, এবং পাস্কাল সেবাহ ক্লেনশো-কোর্টিস ইন্টিগ্রেশন ব্যবহার করে ১০২৫ ডিজিট গণনা করতে সক্ষম হয়েছিল।  হারমান পি. রবিনসন ১১ পয়েন্ট নিউটন-কোটস চতুর্ভুজ ব্যবহার করে ৩৬ দশমিক স্থান পর্যন্ত, এ. ফ্রান্সেন ইউলার-ম্যাকলাউরিন যোগফল ব্যবহার করে ৬৫ দশমিক সংখ্যায় এবং ফ্রান্সেন ও এস. রিগ  টেলর সিরিজ এবং অন্যান্য পদ্ধতি ব্যবহার করে ৮০ দশমিক সংখ্যা পর্যন্ত মান গণনা করতে সক্ষম হন। উইলিয়াম এ. জনসন ৩০০ সংখ্যা পর্যন্ত মান বের করতে সক্ষম হন এবং পাস্কাল সেবাহ ক্লেনশ-কার্টিস ইন্টিগ্রেশন ব্যবহার করে ১০২৫টি সংখ্যা পর্যন্ত গণনা করতে পেরেছেন।  তথ্যসূত্র             বিষয়শ্রেণী:গাণিতিক ধ্রুবক
গ্রিক পুরাণে, থেমিস্টো (Themisto) (  ; প্রাচীন গ্রিক : Θεμιστώ) হচ্ছেন হিপসিয়াস এর কন্যা এবং অ্যাথামাসের তৃতীয় ও শেষ স্ত্রী। কিছু সূত্র অনুসারে, অ্যাথামাসের দ্বারা তার চারজন সন্তান ছিল - লিউকন, এরিথ্রিয়াস, স্কেনিয়াস ও টোউয়াস।Pseudo-Apollodorus, Bibliotheca 1.9.2.Scholia on Apollonius Rhodius, Argonautica, 2. 1144: it appears that the scholiast believed her to be mother of Phrixus and Helle as well.Tzetzes on Lycophron, 22 অন্যান্য সূত্রে তার কেবল দুজন সন্তান ছিল - স্ফিন্সিয়াস ও অরকোমেনাস,Hyginus, Fabulae, 1 অথবা স্কেনিয়াস ও লিউকন।Nonnus, Dionysiaca, 9. 314 কেউ কেউ বলেন, লিউকন এর আসল পিতা হচ্ছেন পোসাইডন (লিউকোনোয়ি দেখুন)।Hyginus, Fabulae, 157 তার নাম এসেছে প্রাচীন গ্রিক শব্দ "θεμιστος" থেকে যার অর্থ, "আইনের অধীনে" বা "রীতিনীতির অধীনে"।   পুরাণ  থেমিস্টো তার স্বামীর আগের স্ত্রীর সন্তানদের হত্যা করতে চান, কিন্তু দুর্ভাগ্যবশত নিজের সন্তানদেরই হত্যা করে বসেন। এটি ইউরিপিডসের একটি হারিয়ে যাওয়া বিয়োগান্তক নাটকের বিষয় ছিল, যা হাইজিনাসের দ্বারা পুনর্ব্যক্ত হয়। অ্যাথামাস তার দ্বিতীয় স্ত্রী ইনোকে মৃত ভেবে থেমিস্টোকে বিবাহ করেন, কিন্তু দেখা যায় ইনো জীবিত আছেন, এবং তিনি মায়েনাডদের সাথে পারনাসাস পর্বতে বাস করছেন। অ্যাথামাস ইনোকে তার গৃহে নিয়ে আসেন কিন্তু তার এই আগমনকে তিনি গোপন রাখেন। কিন্তু থেমিস্টো আবিষ্কার করেন যে ইনো ফিরে এসেছেন, এবং এর প্রতিশোধ নেবার জন্য তিনি ইনোর সন্তানদের হত্যা করার সিদ্ধান্ত নেন। কিন্তু তিনি জানতেন না যে এই ইনো আসলে কে, তিনি ইনোকে দেখার পর তাকে নিজের ভৃত্যা হিসেবে নিয়োগ দেন, এবং তাকে তার নিজের সন্তানদেরকে সাদা পোশাক পরাতে ও ইনোর সন্তানদেরকে কালো পোশাক পরাতে বলেন। এরপর থেমিস্টো সবকটা কালো পোশাক পরা শিশুকে হত্যা করেন। কিন্তু থেমিস্টো এটা বুঝতে পারেনি যে ইনো তাদের সন্তানদের পোশাক পরিবর্তন করে ফেলেছিল, আর ফলে থেমিস্টো নিজের সন্তানদেরই হত্যা করেছেন।Ovid. Metamorphoses, 4.416 এটি আবিষ্কারের পর থেমিস্টো আত্মহত্যা করেন।Hyginus, Fabulae, 4; a shorter version in Fab. 1, where the clothing swap is attributed to a nurse's mistake and Ino isn't involved. স্যুডো-অ্যাপোলোডোরাস অনুসারে, থেমিস্টো ইনোর মৃত্যুর পর অ্যাথামাসকে বিবাহ করেন, এবং শিশুদের হত্যা করার এই ঘটনাটি ঘটেনি।   তথ্যসূত্র   বিষয়শ্রেণী:গ্রিক পুরাণে নারী বিষয়শ্রেণী:গ্রিক পুরাণ বিষয়শ্রেণী:গ্রিক পুরাণে চরিত্র বিষয়শ্রেণী:গ্রিক পুরাণে রাণী বিষয়শ্রেণী:অ্যাথামাসের পরিবার বিষয়শ্রেণী:সন্তানহত্যা